Informasjon til heimen

**JOBBSKYGGING – 8.trinn – torsdag 7.juni 2018.**

I faget ”utdanningsval” skal alle 8. klassingane ved Klepp ungdomsskule ut på jobbskygging torsdag 7.juni 2018.

Elevane veit sjeldan nok om alle dei yrka som finst. Å vera ute på jobbskygging betyr at elevane skal fylgja ein person som er yrkesaktiv, gjennom ein tilnærma normal arbeidsdag. Det kan gjerne vera at dei er med ein av dei føresette eller ein annan dei kjenner på jobb. Mange unge veit svært lite om kva dei føresette arbeider med, samtidig kan det vera trygt å møta yrkeslivet for fyrste gong saman med nokon dei kjenner godt.

Føremålet med jobbskygging er å gje elevane eit konkret bilete av eit yrke. Den yrkesaktive skal i best muleg grad informera eleven om sitt yrke med tanke på utdanning, konkrete arbeidsoppgåver, kva blir kravd av ferdigheiter, personleg utvikling, arbeidsforhold, ansvar osv.

Sjå på internett på sida [www.vilbli.no](http://www.vilbli.no-) . På denne sida finn du utdanningsstrukturen i vidaregåande skule. Der kan du også søkja på ulike yrkesgrupper, då får du opp forskjellige utdanningsløp du kan velja for å nå dit. Der finn du også eksempel på aktuelle arbeidsstader, sentrale arbeidsoppgåver og personlege eigenskaper m.m. som blir venta av ein som arbeider i dei forskjellige yrka.

Diskuter heime kor det kan vera aktuelt at du er med på arbeid, gjer ein avtale og fyll ut slippen under.

Lever inn svarslipp til kontaktlærar innan **tysdag 8.mai 2018**.

Klepp ungdomsskule, den 10.april 2018.

Marit Osland

Rådgjevar

 **Jobbskygging ved:**

 **-------------------------------------------------------------------------------**

Namnet på bedrifta

----------------------------------------- -----------------------------------

 Eleven sitt namn klasse

----------------------------------------- -----------------------------------

 Yrkesaktiv sitt namn telefonnummer